**VÝZVA NA PREDKLADANIE PONÚK**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

# Identifikácia verejného obstarávateľa/obstarávateľa:

Úradný názov: Stredná odborná škola obchodu a služieb Samuela Jurkoviča

IČO: 00893463

adresa: Sklenárova 1,

Mesto/obec: Bratislava

V zastúpení: Ing. Tatiana Mókosová

Riaditeľka školy

Kontaktná osoba: Ing. Adriana Piačeková,

Telefón: 02/53411260

E-mail: piacekova.adriana@gmail.com

# Názov zákazky:

„Výmena ventilov na radiátoroch“

# Typ zmluvy/objednávky:

Objednávka podľa Obchodného zákonníka

# Miesto dodania predmetu zákazky:

Stredná odborná škola obchodu a služieb Samuela Jurkoviča, Sklenárova 1, 821 09 Bratislava, okres: Bratislava, kraj: Bratislava, SR

# Podrobný opis predmetu zákazky a jeho rozsah:

Predmetom zákazky je oprava, resp. odstránenie havárie ústredného kúrenia v priestoroch školy a v triedach.

Každé vykurovacie teleso je v súčasnosti opatrené na prívode ventilom a na spätnom potrubí je osadená závitová spojka, priama (šroubenie). Tieto armatúry sú nefunkčné, ďalej sa na týchto armatúrach nedá nastaviť regulácia – vyregulovanie sústavy a tým sa vykurovacia voda nedostáva do vzdialených stúpačiek, z ktorých sú miestnosti nedokurované. Treba osadiť regulačné armatúry na hydrodynamické vyregulovanie vykurovacej sústavy. Armatúry sú s funkciou uzatvárania a vypúšťania.

Jedná sa o práce, ktoré zahŕňajú najmä:

* Demontáž starých ventilov na výstupe a spiatočke radiátorov
* Likvidácia odpadu a odvoz na skládku
* Dodávka a montáž nových ventilov s prednastavením na vstupe do radiátorov a ventilov s funkciou uzatvárania a yvpúšťania osadené na spiatočke radiátorov vrátane všetkých súvisiacich prác
* Ostatné práce súvisiace s danou zákazkou

**Spoločný slovník obstarávania (CPV):**

50720000-8 Opravy a údržba ústredného kúrenia

42130000-9 Výpusty, kohúty, ventily a podobné príslušenstvo

Obstarávateľ požaduje spracovať cenovú ponuku na tento rozsah predmetu zákazky.

**Uchádzačov upozorňujeme na nutnosť vykonať obhliadku miesta realizácie predmetu zákazky**.

# Predpokladaná hodnota zákazky:

29 100,- EUR bez DPH

# Variantné riešenia:

Neumožňujú sa.

# Stanovenie ceny:

8.1 Cena za predmet zákazky musí byť stanovená v EUR podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a podľa tejto výzvy.

Uchádzač cenu špecifikuje na základe cenového rozpočtu, ktorý je prílohou č. 2 tejto výzvy vrátane podmienok komplexného plnenia uvedených v tejto výzve, a to tak, že ocení jednotlivé položky. Uchádzač je povinný oceniť všetky položky, ktoré sú uvedené vo výkaze výmer. Všetky ceny, sadzby a sumy sa uvádzajú v mene euro.

Uchádzač stanoví zmluvnú cenu na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej cenovej ponuky povinný vziať do úvahy všetko, čo je nevyhnutné na úplné a riadne plnenie, pričom do ceny zahrnie všetky náklady spojené s plnením predmetu zákazky.

Ak uchádzač nie je platiteľom DPH, uvedie navrhovanú cenu celkom a zároveň uvedie, že nie je platiteľom DPH. V prípade, ak sa uchádzač počas plnenia predmetu zákazky stane platiteľom DPH, táto skutočnosť nie je dôvodom na zmenu dohodnutej ceny za predmet zákazky a cena sa nezvyšuje o príslušnú sadzbu DPH.

# Podmienky účasti:

# Osobné postavenie:

* + 1. Uchádzač musí byť oprávnený dodávať požadovaný predmet a rozsah zákazky v zmysle § 32 ods.1 písm. e) . Uchádzač požadované preukáže podľa § 32 ods. 2 písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. (originál výpisu zo živnostenského alebo obchodného registra, resp. overenú kópiu )
    2. Uchádzač musí spĺňať podmienku účasti podľa § 32 ods. 1 písm. f) zákona o verejnom obstarávaní, t. j. nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (uvedenú skutočnosť overí verejný obstarávateľ/obstarávateľ sám na webovej stránke Úradu pre verejné obstarávanie v registri osôb so zákazom účasti vo verejnom obstarávaní. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.).
    3. Verejný obstarávateľ neuzavrie zmluvu s uchádzačom, u ktorého existuje dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov, ktorý nemožno odstrániť inými účinnými opatreniami).

Neexistenciu konfliktu záujmov, t.j. dôvod na vylúčenie podľa § 40 ods. 6 písm. f) ZVO uchádzač potvrdzuje čestným vyhlásením

# Ekonomické a finančné postavenie

Nepožaduje sa.

# Technická alebo odborná spôsobilosť

1. **Podľa § 34 ods. 1 písm. g)**, zákona o VO predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov, ak nie sú kritériom na vyhodnotenie ponúk
2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov:

* platné osvedčenie osoby na prevádzanie prác podľa § 18 vyhlášky č. 508/2009 Z.z. alebo iný ekvivalent

Odôvodnenie primeranosti podmienok účasti podľa § 38 ods. 5:

Preukázanie schopnosti riadne plniť predmetnú objednávku v požadovanej lehote, kvalite a rozsahu.

Podmienky účasti podľa bodu 9 tejto výzvy môže uchádzač preukázať aj:

-v súlade s §39 ZVO jednotným európskym dokumentom alebo,

-čestným vyhlásením, v ktorom vyhlási, že spĺňa všetky podmienky účasti určené verejným obstarávateľom,

-v súlade s §152 ZVO informáciou o zápise do zoznamu hospodárskych subjektov. Verejný obstarávateľ uzná za rovnocenný zápis alebo potvrdenie o zápise vydané príslušným orgánom iného členského štátu Európskej únie, ak uchádzač nepredloží doklady preukazujúce splnenie podmienok účasti týkajúcich sa osobného postavenia, verejný obstarávateľ v súlade s §152 ods. 4 ZVO overí zapísanie hospodárskeho subjektu v zozname hospodárskych subjektov.

# Lehota na dodanie alebo dokončenie predmetu zákazky:

**Do 30 dní odo dňa odovzdania staveniska.**

# Lehota na predkladanie cenových ponúk:

**do 08.11.2019 do 10,00 hod, otváranie obálok 08.11.2019 o 10:00 hod. v sídle obstarávateľa podľa bodu 1 tejto výzvy.**

Otváranie obálok je neverejné.

# Lehota viazanosti ponúk:

do 15.12.2019

# Spôsob doručenia ponuky:

Doručenie ponuky poštou/kuriérom na adrese uvedenej v bode 1. tejto výzvy na predkladanie ponúk alebo osobne na tej istej adrese. Uchádzač vloží ponuku do samostatného, nepriehľadného a uzatvoreného obalu, ktorý bude označený údajmi:

1. adresou obstarávateľa
2. adresou uchádzača - názov alebo obchodné meno a adresa sídla alebo miesta podnikania
3. označenie heslom súťaže: **„SÚŤAŽ- Výmena ventilov** **na radiátoroch** - NEOTVÁRAŤ“

Ponuku sa predkladá v SK/CZ jazyku a v mene EUR (ak nie je uchádzač platca DPH túto skutočnosť vyznačí v predloženej ponuke).

# Obsah ponuky

Uchádzač predloží ponuku nasledujúcim spôsobom:

- 1 x v listinnej podobe, ponuku odporúčame zviazať do jedného celku tak, aby ponuka tvorila jeden celok bez možnosti vyberania jednotlivých listov. Spôsob zviazania ponuky ponecháva verejný obstarávateľ na rozhodnutí uchádzača.

Ponuka bude obsahovať:

* + 1. **Identifikačné údaje uchádzača** (obchodné meno a sídlo uchádzača, IČO, DIČ, IČ DPH, telefón, email, bankové spojenie, IBAN) podpísaný oprávnenou osobou uchádzača.
    2. **Návrh uchádzača na plnenie kritéria na vyhodnotenie ponúk** (Príloha č. 2 výzvy) podpísaný oprávnenou osobou uchádzača.
    3. **Vyhlásenie uchádzača** (Príloha č. 1 výzvy) podpísané oprávnenou osobou uchádzača.
    4. **Doklady preukazujúce splnenie podmienok účasti** (podľa bodu 9 tejto výzvy).

# Podmienky fakturácie:

Predmet zákazky sa bude financovať formou bezhotovostného platobného styku v lehote splatnosti faktúr 15 kalendárnych dní odo dňa jej prevzatia. Dodávateľ je oprávnený vystaviť faktúru až po odsúhlasení obstarávateľom.

# Kritéria na hodnotenie ponúk:

Celková najnižšia cena s DPH v EUR za celý predmet zákazky.

# Ďalšie informácie verejného obstarávateľa:

1. Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmete zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
2. Ak ponuka uchádzača nebude obsahovať všetky náležitosti podľa tejto výzvy na predkladanie ponúk, uchádzač bude požiadaný o vysvetlenie alebo doplnenie predložených dokladov. V prípade, že uchádzač ani v dodatočne určenej lehote nedoplní náležitosti ponuky, jeho ponuka bude vylúčená a ako úspešný bude vyhodnotený uchádzač, ktorý sa umiestnil ako 2. v poradí.
3. Všetkým uchádzačom bude oznámená úspešnosť / neúspešnosť ich predloženej ponuky. Úspešného uchádzača vyzve verejný obstarávateľ na podpis objednávky.
4. Doklady a dokumenty uchádzača musia byť v slovenskom/českom jazyku. Ak má uchádzač sídlo mimo územia Slovenskej republiky, doklady a dokumenty musia byť predložené v pôvodnom jazyku a súčasne musia byť úradne preložené do úradného slovenského jazyka okrem dokladov predložených v českom jazyku. Preklady dokladov musia byť úradne opatrené s okrúhlou pečiatkou, vyhotovené úradnými prekladateľmi.
5. Obstarávateľ nesmie uzavrieť zmluvu/objednávku, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z.z. a nie sú zapísaní v registri partnerov verejného sektora.
6. Potvrdenia, doklady a iné dokumenty tvoriace ponuku musia byť v ponuke predložené

**ako prvopisy/originály alebo ich úradne osvedčené kópie,** ak nie je uvedené inak.

1. V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z o VO.
2. Kópiu zmluvu o poistení zodpovednosti za škody (minimálne vo výške Ceny za Dielo) predloží až úspešný uchádzač v rámci poskytnutia súčinnosti pred podpisom objednávky. Úspešný uchádzač/ Zhotoviteľ je povinný pred podpisom objednávky uzavrieť a udržiavať v platnosti po celú dobu vykonávania Diela poistnú zmluvu na poistenie zodpovednosti za škodu,. Poistenie sa musí vzťahovať minimálne pre prípad poškodenie, zničenia odcudzenia alebo straty.
3. Verejný obstarávateľ si vyhradzuje právo zrušiť proces verejného obstarávania a neuzatvoriť zmluvu/objednávku s úspešných uchádzačom.
4. V prípade, ak uchádzač ponuku nevypracoval sám uvedie v ponuke osobu/osoby, ktorej služby na vypracovanie ponuky využil v rozsahu meno, priezvisko/ obchodné meno alebo názov, adresa/ sídlo, IČO (ak bolo pridelené).

Príloha č. 1 Čestné vyhlásenie – vzor

Príloha č. 2 Návrh na plnenie kritérií

V Bratislave dňa **29.10.2019**

...........................................................

Ing. Tatiana Mókosová

riaditeľka

# Príloha č. 1 Výzvy - vzor

**Vyhlásenie uchádzača**

(vyplní uchádzač)

# Názov zákazky: Výmena ventilov na radiátoroch

# Identifikačné údaje uchádzača

Obchodné meno:

Sídlo:

IČO:

DIČ:

IČ DPH:

číslo účtu vo formáte IBAN: Kontaktná osoba:

Telefónne číslo na kontaktnú osobu: Email na kontaktnú osobu:

Čestne vyhlasujem, že:

1. súhlasím s podmienkami verejného obstarávania a obchodnými podmienkami uvedenými vo výzve a v návrhu objednávky na predloženie ponuky,
2. uvedené údaje sú pravdivé a potvrdzujem úplnosť všetkých dokladov a údajov uvedených v ponuke, že sú v súlade s výzvou na predloženie ponuky a jej prílohami
3. súhlasím so spracúvaním osobných údajov v súvislosti s realizáciou verejného obstarávania.

V ..................................., dňa ...........................

.........................................................................

Meno, priezvisko a podpis oprávnenej osoby uchádzača odtlačok pečiatky

# Príloha č. 2 Výzvy

**Návrh na plnenie kritérií\***

(vyplní uchádzač)

Názov zákazky: **Výmena ventilov na radiátoroch**

Obchodné meno:

Sídlo:

IČO:

IČ DPH:

|  |  |  |  |  |  |
| --- | --- | --- | --- | --- | --- |
| **Položka** | **Merná jednotka** | **množstvo** | **Cena**  **(v eur bez DPH)** | **20% DPH**  **(v eur)** | **Cena celkom**  **(v eur s DPH)** |
| **Vypustenie vykurovacej sústavy** | 1 sub. |  |  |  |  |
| **Demontáž starých uzáverov na prívode** | ks | 280 |  |  |  |
| **Demontáž šroubenia na spiatočke** | ks | 280 |  |  |  |
| **Dodávka nových termostatických ventilov s prednastavením** | ks | 280 |  |  |  |
| **Dodávka termostatických hlavíc a spiatočkových šroubení s vypúšťaním** | ks | 280 |  |  |  |
| **Práce na prístupe k radiátorom** | 1sub. |  |  |  |  |
| **Prevarenie prívodu a spiatočky k radiátorom** | 1 sub. |  |  |  |  |
| **Nátery** | 1 sub. |  |  |  |  |
| **Vyregulovanie sústavy** | 1 sub. |  |  |  |  |
| **Tlakové skúšky** | 1sub. |  |  |  |  |
| **Doprava** | km |  |  |  |  |
| **Likvidácia odpadu** | kg |  |  |  |  |

**Je nutné vykonať obhliadku miesta uskutočnenia zákazky. Termín obhliadky si treba dohodnúť telefonicky u verejného obstarávateľa.**

**Ak uchádzač nie je platiteľ DPH, upozorní na túto skutočnosť v tomto dokumente. Obstarávateľ bude ponúknutú cenu považovať za konečnú.**

V ..................................., dňa ...........................

.........................................................................

Meno, priezvisko a podpis oprávnenej osoby uchádzača odtlačok pečiatky